title: Директива 2000/71/ЕО на Комисията от 7 ноември 2000 година за привеждане в съответствие с техническия прогрес на измервателните методи, определени в приложения I, II, III и IV към Директива 98/70/ЕО на Европейския парламент и на Съвета, както е предвидено в член 10 от посочената директиваТекст от значение за ЕИП.

text:
Важна правна забележка

|

32000L0071

Официален вестник n° L 287 , 14/11/2000 стр. 0046 - 0050 специално чешко издание глава 13 том 26 стр. 65  - 69 специално испанско издание глава 13 том 26 стр. 65  - 69 специално унгарско издание глава 13 том 26 стр. 65  - 69 специално литвийско издание глава 13 том 26 стр. 65  - 69 LV.ES глава 13 том 26 стр. 65  - 69 MT.ES глава 13 том 26 стр. 65  - 69 PL.ES глава 13 том 26 стр. 65  - 69 SK.ES глава 13 том 26 стр. 65  - 69 специално словенско издание глава 13 том 26 стр. 65  - 69

		20001107Директива 2000/71/ЕО на Комисиятаот 7 ноември 2000 годиназа привеждане в съответствие с техническия прогрес на измервателните методи, определени в приложения I, II, III и IV към Директива 98/70/ЕО на Европейския парламент и на Съвета, както е предвидено в член 10 от посочената директива(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 98/70/ЕО на Европейския парламент и на Съвета от 13 октомври 1998 г. относно качеството на бензиновите и дизеловите горива и за изменение на Директива 93/12/ЕО на Съвета [1], и по-специално член 10 от нея,като има предвид, че:(1) Директива 98/70/ЕО установява екологични спецификации за безоловен бензин и дизелови горива. Приложения от I до IV към посочената директива включват методите за изпитания и техните дати на публикация, които се използват за определяне на качеството на бензина и дизеловите горива във връзка с тези екологични спецификации.(2) Европейски стандарт 228 и Европейски стандарт 590 също установяват спецификации за качество съответно на бензин и дизел, за да се гарантира правилното функциониране на тези продукти. Тези стандарти наскоро бяха актуализирани и приети от Европейския комитет по стандартизация на 29 октомври 1999 г., а методите за изпитване за някои качествени параметри, които също са включени като екологични спецификации в приложения от I до IV към Директива 98/70/ЕО, бяха актуализирани или изменени, за да отразят техническия напредък. Методите за изпитване в приложения от I до IV следва да са съобразени с тези в Европейски стандарти 228 и 590, за да бъде улеснено изпълнението на директивата и да се гарантира, че тя е осъвременена, за да отрази техническия прогрес.(3) Мерките, предвидени в настоящата директива, са в съответствие със становището на комитета по член 10, създаден, inter alia, да подпомага Комисията да приведе в съответствие с техническия прогрес Директива 98/70/ЕО,ПРИЕ НАСТОЯЩАТА ДИРЕКТИВА:Член 1Приложения от I до IV към Директива 98/70/ЕО се заменят с приложения от I до IV към настоящата директива.Член 21. Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива, най-късно до 1 януари 2001 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на основните разпоредби от националното им законодателство, които приемат в областта, уредена с настоящата директива.Член 3Настоящата директива влиза в сила на двадесетия ден след публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 7 ноември 2000 година.За КомисиятаMargot WallströmЧлен на Комисията[1] ОВ L 350, 28.12.1998 г., стр. 58.--------------------------------------------------20001107ПРИЛОЖЕНИЕ IЕКОЛОГИЧНИ СПЕЦИФИКАЦИИ ЗА ГОРИВА, ТЪРГУВАНИ НА ПАЗАРА, КОИТО ДА СЕ ИЗПОЛЗВАТ ЗА ПРЕВОЗНИ СРЕДСТВА, СНАБДЕНИ С ДВИГАТЕЛИ С ПРИНУДИТЕЛНО ЗАПАЛВАНЕВид: БензинПараметър | Единица | Лимити [1] | Изпитване |Минимум | Максимум | Метод | Дата на публикуване |Октаново число изследване | | 95 | — | EN 25164 | 1993 |Октаново число двигател | | 85 | — | EN 5163 | 1993 |Налягане на изпаренията, летен период [2] | кРа | — | 60,0 | pr. EN-13016-1(DVPE) | 1997 |Дестилация: | | | — | pr. EN-ISO 3405 | 1998 |— изпарен при 100 °С | % v/v | 46,0 | | | |— изпарен при 150 °С | % v/v | 75,0 | — | | |Въглеводороден анализ: | % v/v | | | | |— олефини [3] [4] [5] | | — | 18,0 [6] | ASTM D1319 | 1995 |— ароматни [3] [4] [5] | | — | 42,0 | ASTM D1319 | 1995 |— бензол [7] | | — | 1,0 | EN 12177 | 1998 || EN 238 | 1996 |Съдържание на кислород [8] | % m/m | — | 2,7 | EN 1601 | 1997 |pr. EN 13132 | 1998 |Наситени с кислород съединения [9] | | | | EN 1601 | 1997 || | | pr. EN 13132 | 1998 |— Метанол, трябва да се добавят стабилизиращи агенти | % v/v | — | 3 | | |— Eтанол, трябва да се добавят стабилизиращи агенти | % v/v | — | 5 | | |— Изопропилов алкохол | % v/v | — | 10 | | |— Третбутилов алкохол | % v/v | — | 7 | | |— Изобутилов алкохол | % v/v | — | 10 | | |— Етери, съдържащи 5 или повече въглеродни атома на молекула | % v/v | — | 15 | | |Други кислородни съединения [9] | % v/v | — | 10 | | |Съдържание на сяра [10] | mg/kg | — | 150 | EN ISO 14596 | 1998 |EN ISO 8754 | 1995 |EN 24260 | 1994 |Съдържание на олово | g/l | — | 0,005 | EN 237 | 1996 |[1] Стойностите, посочени в спецификацията, са "истински стойности". При установяване на техните лимитни стойности бяха приложени условията на стандарт ISO 4259 "Петролни продукти — определяне и прилагане на точни данни във връзка с методите за изпитание", а при фиксиране на минимална стойност бе взета под внимание минимална разлика от 2R над нулата (R = възпроизводимост). Резултатите от индивидуалните измервания следва да бъдат тълкувани на базата на критериите, описани в стандарт ISO 4259 (публикуван през 1995 г.).[2] Летният период следва да започва не по-късно от 1 май и не трябва да приключва преди 30 септември. За държави-членки с арктически условия летният период трябва да започва не по-късно от 1 юни и не трябва да приключва преди 31 август и обратното налягане на парите се ограничава до 70 kPa.[3] Съдържанието на кислородните съединения трябва да бъде определено, за да се направят корекциите в съответствие с клауза 13.2 от ASTM D 1319:1995.[4] Когато в пробата присъства етил-трет-бутилов етер (ЕТБЕ), ароматната зона трябва да бъде определена от розово-кафявия пръстен надолу от червения пръстен, който обикновено се използва при липса на ЕТБЕ. За наличието или липсата на ЕТБЕ може да се направи заключение от анализа, описан в забележка 3.[5] За целта на този стандарт ASTM D 1319:1995 трябва да бъде прилаган без незадължителния етап на депентанизиране. Поради това клаузи 6.1, 10.1 и 14.1.1 не трябва да се прилагат.[6] С изключение на обикновения безоловен бензин (минимално октаново число двигател (ОЧД) 81 и минимално октаново число изследване (ОЧИ) 91), за който максималното съдържание на олефини трябва да бъде 21 % v/v. Тези лимити не трябва да изключват пускането на пазара на държава-членка на друг безоловен бензин с октанови числа, по-ниски от посочените в настоящото приложение.[7] При възникване на спорове трябва да се използва EN 12177:1998.[8] При възникване на спорове трябва да се използва EN 1601:1997.[9] Други моноалкохоли с крайна дестилационна граница не по-висока от крайната дестилационна граница, въведена с националните спесификации, или, ако няма такива, в индустриалните спесификации за моторни горива.[10] При възникване на спорове трябва да се използва EN ISO 14596:1998.--------------------------------------------------20001107ПРИЛОЖЕНИЕ IIЕКОЛОГИЧНИ СПЕЦИФИКАЦИИ ЗА ГОРИВА, ТЪРГУВАНИ НА ПАЗАРА, КОИТО ДА СЕ ИЗПОЛЗВАТ ЗА ПРЕВОЗНИ СРЕДСТВА, СНАБДЕНИ С ДВИГАТЕЛИ С КОМПРЕСИОННО ЗАПАЛВАНЕВид: Дизелово горивоПараметър | Единица | Лимити [1] | Изпитване |Минимум | Максимум | Метод | Дата на публикуване |Цетаново число | | 51,0 | — | EN ISO 5165 | 1998 |Плътност при 15 °С [2] | kg/m3 | — | 845 | EN ISO 3675 | 1998 |EN ISO 12185 | 1996 |Дестилация:— точка 95 % | °С | — | 360 | pr. EN ISO 3405 | 1998 |Полициклични ароматни въглеводороди [3] | % m/m | — | 11 | IP 391 | 1995 |Съдържание на сяра [4] | mg/kg | — | 350 | EN ISO 14596 | 1998 |EN ISO 8754 | 1995 |EN ISO 24260 | 1994 |[1] Стойностите, посочени в спецификацията, са "истински стойности". При установяване на техните лимитни стойности бяха приложени условията на ISO 4259 "Петролни продукти — определяне и прилагане на точни данни във връзка с методите за изпитание", а при фиксиране на минимална стойност бе взета под внимание минимална разлика от 2R над нулата (R = възпроизводимост). Резултатите от индивидуалните измервания следва да бъдат тълкувани на базата на критериите, описани в ISO 4259 (публикуван през 1995 г.).[2] При възникване на спорове трябва да се прилага EN ISO 3675:1998.[3] Полицикличните ароматни въглеводороди се определят като общото съдържание на ароматни въглеводороди минус съдържанието на моно-ароматни въглеводороди, и двете както са определени в IP 391.[4] При възникване на спорове трябва да се използва EN ISO 14596:1998.--------------------------------------------------20001107ПРИЛОЖЕНИЕ IIIЕКОЛОГИЧНИ СПЕЦИФИКАЦИИ ЗА ПАЗАРНИ ГОРИВА, ТЪРГУВАНИ НА ПАЗАРА, КОИТО ДА СЕ ИЗПОЛЗВАТ ЗА ПРЕВОЗНИ СРЕДСТВА, СНАБДЕНИ С ДВИГАТЕЛИ С ПРИНУДИТЕЛНО ЗАПАЛВАНЕВид: БензинПараметър | Единица | Лимити [1] | Изпитване |Минимум | Максимум | Метод | Дата на публикуване |Октаново число изследване | | 95 | | EN 25164 | 1993 |Октаново число двигател | | 85 | | EN 25163 | 1993 |Налягане на изпаренията, летен период | kPa | — | | pr. EN 13016-1 (DVPE) | 1997 |Дестилация: | % v/v | | | pr. EN ISO 3405 | 1988 |— изпарен при 100 °С | | — | — | | |— изпарен при 150 °С | | — | — | | |Въглеводороден анализ:— олефини [2] [3] [4] | % v/v | — | | ASTM D1319 | 1995 |— ароматни [2] [3] [4] | % v/v | — | 35,0 | ASTM D1319 | 1995 |— бензол [5] | % v/v | — | | EN 12177 | 1995 || EN 238 | 1996 |Съдържание на кислород [6] | % m/m | — | | EN 1601 | 1997 || pr. EN 13132 | 1998 |Съдържание на сяра [7] | mg/kg | — | 50 | pr. EN ISO/14596 | 1998 |EN ISO 8754 | 1995 |EN 24260 | 1994 |Съдържание на олово | g/l | — | | EN 237 | 1996 |[1] Стойностите, посочени в спецификацията, са "истински стойности". При установяване на техните лимитни стойности бяха приложени условията на ISO 4259 "Петролни продукти — определяне и прилагане на точни данни във връзка с методите за изпитание", а при фиксиране на минимална стойност бе взета под внимание минимална разлика от 2R над нулата (R = възпроизводимост). Резултатите от индивидуалните измервания следва да бъдат тълкувани на базата на критериите, описани в ISO 4259 (публикуван през 1995 г.).[2] Съдържанието на кислородни съединения трябва да бъде определено, за да се направят корекциите в съответствие с клауза 13.2 от ASTM D 1319:1995.[3] Когато в пробата присъства етил-трет-бутилов етер (ЕТБЕ), ароматната зона трябва да бъде определена от розово-кафявия пръстен надолу от червения пръстен, който обикновено се използва в отсъствие на ЕТБЕ. За присъствие или отсъствие на ЕТБЕ може да се направи заключение от анализа, описан в забележка 2.[4] За този стандарт ASTM D 1319:1995 следва да бъде прилаган без незадължителния етап на депентанизиране. Поради това клаузи 6.1, 10.1 и 14.1 не трябва да се прилагат.[5] При възникване на спорове трябва да се използва EN 12177:1998.[6] При възникване на спорове трябва да се използва EN 1601:1997.[7] При възникване на спорове трябва да се използва EN 14596:1998.--------------------------------------------------20001107ПРИЛОЖЕНИЕ IVЕКОЛОГИЧНИ СПЕЦИФИКАЦИИ ЗА ГОРИВА, ТЪРГУВАНИ НА ПАЗАРА, КОИТО ДА СЕ ИЗПОЛЗВАТ ЗА ПРЕВОЗНИ СРЕДСТВА, СНАБДЕНИ С ДВИГАТЕЛИ С КОМПРЕСИОННО ЗАПАЛВАНЕВид: Дизелово горивоПараметър | Единица | Лимити [1] | Изпитване |Минимум | Максимум | Метод | Дата на публикуване |Цетаново число | | | — | EN ISO 5165 | 1998 |Гъстота при 15 °С [2] | kg/m3 | | — | EN ISO 3675 | 1998 || EN ISO 12185 | 1996 |Дестилация:— точка 95 % | °С | — | | pr. EN ISO 3405 | 1998 |Полициклични ароматни въглеводороди [3] | % m/m | — | | IP 391 | 1995 |Съдържание на сяра [4] | mg/kg | — | 50 | EN ISO 14596 | 1998 |EN ISO 8754 | 1995 |EN 24260 | 1994 |[1] Стойностите, посочени в спецификацията, са "истински стойности". При установяване на техните лимитни стойности бяха приложени условията на ISO 4259 "Петролни продукти — определяне и прилагане на точни данни във връзка с методите за изпитание", а при фиксиране на минимална стойност бе взета под внимание минимална разлика от 2R над нулата (R = възпроизводимост). Резултатите от индивидуалните измервания следва да бъдат тълкувани на базата на критериите, описани в ISO 4259 (публикуван през 1995 г.).[2] При възникване на спорове трябва да се прилага EN ISO 3675:1998.[3] Полицикличните въглеводороди се определят като общото съдържание на ароматни въглеводороди минус съдържанието на моно-ароматни въглеводороди, и двете както са определени в IP 391.[4] При възникване на спорове трябва да се използва EN 14596:1998.--------------------------------------------------


title: Директива 2006/39/ЕО на Комисията от 12 април 2006 година за изменение на Директива 91/414/ЕИО на Съвета за включване на активните вещества клодинафоп, пиримикарб, римсулфурон, толклофос-метил и тритиконазолТекст от значение за ЕИП.

text:
Важна правна забележка

|

32006L0039

Официален вестник n° L 104 , 13/04/2006 стр. 0030 - 0035 Официален вестник n° L 330 , 28/11/2006 стр. 0336 - 0341

		20060412Директива 2006/39/ЕО на Комисиятаот 12 април 2006 годиназа изменение на Директива 91/414/ЕИО на Съвета за включване на активните вещества клодинафоп, пиримикарб, римсулфурон, толклофос-метил и тритиконазол(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], и по-специално член 6, параграф 1 от нея,като има предвид, че:(1) Регламенти (ЕО) № 451/2000 [2] и (ЕО) № 703/2001 [3] на Комисията установяват реда и условията за осъществяване на втората фаза от работната програма, посочена в член 8, параграф 2 от Директива 91/414/ЕИО, както и списък с активни вещества, които трябва да бъдат оценени с оглед евентуалното им включване в приложение I към Директива 91/414/ЕИО. Този списък включва клодинафоп, пиримикарб, римсулфурон, толклофос-метил и тритиконазол.(2) Последиците от тези активни вещества за здравето на хората и за околната среда бяха преценени в съответствие с разпоредбите на Регламенти (ЕО) № 451/2000 и (ЕО) № 703/2001 за цяла серия практически приложения, предложени от авторите на нотификациите. Същите регламенти посочват освен това държавите-членки докладчици, чиято задача е да представят на Европейската служба по безопасност на храните (EFSA) доклади за оценка и препоръки, отнасящи се до споменатите активни вещества в съответствие с член 8, параграф 1 от Регламент (ЕО) № 451/2000. За веществото клодинафоп Нидерландия бе държавата-членка докладчик и цялата полезна информация бе представена на 7 ноември 2003 г. За веществото пиримикарб Обединеното кралство бе държавата-членка докладчик и цялата полезна информация бе представена на 4 ноември 2003 г. За веществото римсулфурон Германия бе държавата-членка докладчик и цялата полезна информация бе представена на 6 август 2003 г. За веществото толклофос-метил Швеция бе държавата-членка докладчик и цялата полезна информация бе представена на 3 ноември 2003 г. За веществото тритиконазол Австрия бе държавата-членка докладчик и цялата полезна информация бе представена на 29 септември 2003 г.(3) Докладите за оценка бяха предмет на колективен анализ от държавите-членки и EFSA и бяха представени на Комисията на 14 март и 10 август 2005 г. под формата на научни доклади на EFSA за веществата клодинафоп, пиримикарб, римсулфурон, толклофос-метил и тритиконазол [4]. Тези доклади бяха анализирани от държавите-членки и от Комисията в рамките на Постоянния комитет по хранителната верига и здравето на животните и бяха приключени на 27 януари 2006 г. под формата на аналитични доклади на Комисията за веществата клодинафоп, пиримикарб, римсулфурон, толклофос-метил и тритиконазол.(4) Анализът на веществото пиримикарб постави на дневен ред някои неизяснени въпроси, които бяха разгледани от Научната група по проблемите на здравето на растенията, продуктите за растителна защита и на техните остатъчни вещества (научна група PРR) към Европейската служба по безопасност на храните. Научната група бе поканена да представи своето становище за използването на т. нар. "метод на времеви коефициент" при оценка на високия риск за птиците, както и за оценката, която е направена на този висок риск. Колкото до първа буква, групата PPR стигна до извода, че т. нар. "метод на времеви коефициент", предложен от Организацията за икономическо сътрудничество и развитие (ОИСР), е еквивалентен на сегашната европейска оценка от първо ниво на високия риск за птиците, с тази разлика че Директива 91/414/ЕИО налага в своето приложение VI използването на фактор за специфична без опасност 10. Следователно би било необходимо да се направи задълбочен научен анализ, за да се прецени до каква степен сегашният фактор за сигурност взима предвид съответно всички проблеми, които се поставят. Тъй като за тази цел ще са необходими допълнителни изследвания, които са извън обсега на нейната компетентност, групата PPR предлага всеки случай да се разглежда отделно. Колкото до втората буква, групата PPR направи по-прецизна оценка на риска и стигна до извода, че дори ако е налице степен на излагане на риск, съответстваща на горните граници на достоверните стойности, за птиците, които се хранят с насекоми насред полето, е малко вероятно да погълнат смъртоносни дози пиримикарб [5].(5) Анализът на клодинафоп, римсулфурон, толклофос-метил и тритиконазол не постави на дневен ред никакъв неизяснен въпрос, който да изисква консултация с научната група за здравето на растенията, продуктите за растителна защита и техните остатъчни вещества към Европейската служба по безопасност на храните.(6) От направените анализи следва, че продуктите за растителна защита, съдържащи клодинафоп, пиримикарб, римсулфурон, толклофос-метил или тритиконазол, би трябвало по принцип да отговарят на изискванията, посочени в член 5, параграф 1, букви а) и б) от Директива 91/414/ЕИО, по-специално относно приложенията, анализирани и описани в докладите за анализ на Комисията. Следователно тези активни вещества следва да бъдат включени в приложение I, за да се гарантира, че разрешения за продукти за растителна защита, съдържащи активните вещества, могат да бъдат предоставени във всички държави-членки, в съответствие с разпоредбите на директивата.(7) Без да се засяга това заключение, следва да бъде получена допълнителна информация за някои специфични елементи, отнасящи се за пиримикарб и тритиконазол. Според член 6, параграф 1 от Директива 91/414/ЕИО включването на едно вещество в приложение I може да зависи от някои условия. Следователно би било целесъобразно пиримикарб и тритиконазол да бъдат предмет на допълнителни тестове, които да потвърдят оценката на риска в някои букви, и тези анализи да бъдат представени от авторите на нотификациите.(8) Следва да се предвиди разумен срок, преди включването на дадено активно вещество в приложение I, за да могат държавите-членки и заинтересованите страни да се подготвят за новите изисквания, които произтичат от това.(9) Без да се засягат задълженията, предвидени в Директива 91/414/ЕИО, в случай на включване на едно активно вещество в приложение I държавите-членки трябва да разполагат със срок от шест месеца след включване на веществото, за да анализират повторно съществуващите разрешения за продуктите за растителна защита, които съдържат клодинафоп, пиримикарб, римсулфурон, толклофос-метил или тритиконазол, с оглед да се гарантира спазването на изискванията на Директива 91/414/ЕИО, по-специално на член 13 от нея, както и на приложимите условия, определени в приложение I. Държавите-членки следва, в зависимост от случая, да заместят или оттеглят съществуващите разрешения в съответствие с разпоредбите на Директива 91/414/ЕИО. Налице е основание цитираният срок да бъде нарушен и да се предвиди по-дълъг срок за представяне и оценка на пълния набор документи, посочени в приложение III, на всеки продукт за растителна защита, както и за всяко предвидено приложение, в съответствие с единните принципи, посочени в Директива 91/414/ЕИО.(10) Опитът, придобит от предишни включвания в приложение I към Директива 91/414/ЕИО на активни вещества, оценени в съответствие с Регламент (ЕИО) № 3600/92 на Комисията [6], показа, че могат да възникнат трудности при тълкуване на задълженията, които се отнасят до притежателите на съществуващи разрешения по отношение на достъпа до данните. За да се избегнат всякакви нови трудности, следва да се уточнят задълженията на държавите-членки, и по-специално задължението, според което трябва да се изисква всеки притежател на разрешение да покаже, че има достъп до набор документи, които отговарят на изискванията на приложение II към същата директива. Това уточнение, обаче, не налага ново задължение на държавите-членки или на притежателите на разрешения спрямо директивите, приети до този момент за изменение на приложение I.(11) Директива 91/414/ЕИО следва да бъде изменена.(12) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложение I към Директива 91/414/ЕИО се изменя, както е посочено в приложението към настоящата директива.Член 2Държавите-членки приемат и публикуват най-късно до 31 юли 2007г. законовите, подзаконовите и административните разпоредби, необходими за да се съобразят с настоящата директива. Те незабавно информират Комисията за текстовете на тези разпоредби, както и за таблицата на съответствие между тези разпоредби и настоящата директива.Те прилагат тези разпоредби, считано от 1 август 2007 г.Когато държавите-членки приемат тези разпоредби, в тях съдържа позоваване на настоящата директива или то се извършва при официалното им публикуване. Условията и редът на това позоваване се определят от държавите-членки.Член 31. Ако е налице основание, държавите-членки изменят или оттеглят, в съответствие с Директива 91/414/ЕИО, съществуващите разрешения за продукти за растителна защита, които съдържат клодинафоп, пиримикарб, римсулфурон, толклофос-метил или тритиконазол като активни вещества, до 31 юли 2007 г.До тази дата те проверяват по-конкретно дали изискванията, посочени в приложение I към същата директива, относно клодинафоп, пиримикарб, римсулфурон, толклофос-метил и тритиконазол, са спазени, с изключение на тези, които фигурират в част Б на рубриките за тези активни вещества и дали притежателите на разрешения притежават пълен набор от документи или имат достъп до такъв набор документи, които отговарят на изискванията на приложение II към същата директива, в съответствие с разпоредбите на член 13 от нея.2. Чрез дерогация от параграф 1 всеки разрешен продукт за растителна защита, който съдържа клодинафоп, пиримикарб, римсулфурон, толклофос-метил или тритиконазол като единствено активно вещество или като вещество, смесено с други активни вещества, всички от които включени в приложение I към Директива 91/414/ЕИО най-късно на 31 януари 2007 г., е предмет на повторна оценка от държавите-членки, в съответствие с единните принципи, посочени в приложение VI към Директива 91/414/ЕИО, въз основа на набор документи, които отговарят на изискванията на приложение III към същата директива, и като се взима предвид част Б на рубриките от приложение I към същата директива относно клодинафоп, пиримикарб, римсулфурон, толклофос-метил и тритиконазол. В зависимост от тази оценка държавите-членки определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.След като са се убедили, че тези условия се спазват, държавите-членки:а) в случай на продукт, който съдържа клодинафоп, пиримикарб, римсулфурон, толклофос-метил или тритиконазол като единствено активно вещество, изменят или оттеглят разрешението, където е необходимо, ако е налице основание за това, до 31 януари 2011 г. най-късно; илиб) в случай на продукт, който съдържа клодинафоп, пиримикарб, римсулфурон, толклофос-метил или тритиконазол като активно вещество, смесено с други активни вещества, изменят или оттеглят разрешението, където е необходимо, ако е налице основание за това, до 31 януари 2011 г. най-късно или до датата, определена за промяна или за оттегляне в директивата или директивите, според които е добавено веществото или веществата, посочени в приложение I към Директива 91/414/ЕИО, ако тази дата е по-късна.Член 4Настоящата директива влиза в сила на 1 февруари 2007 г.Член 5Адресати на настоящата директива са държавите-членки.Съставено в Брюксел на 12 април 2006 година.За КомисиятаMarkos KyprianouЧлен на Комисията[1] ОВ L 230, 19.8.1991 г., стр. 1. Директива, последно изменена с Директива 2006/19/ЕО на Комисията (ОВ L 44, 15.2.2006 г., стр. 15).[2] ОВ L 55, 29.2.2000 г., стр. 25. Регламент, последно изменен с Регламент (ЕО) № 1044/2003 (ОВ L 151, 19.6.2003 г., стр. 32).[3] ОВ L 98, 7.4.2001 г., стр. 6.[4] "Научно съобщение на EFSA (2005 г.) 34, стр. 1—78, Заключение относно сравнителния преглед за определяне на пестицидния риск на активното вещество клодинафоп (дата на приключване: 10 август 2005 г.).""Научно съобщение на EFSA (2005 г.) 43, стр. 1—76, Заключение относно сравнителния преглед за определяне на пестицидния риск на активното вещество пиримикарб (дата на приключване: 10 август 2005 г.).""Научно съобщение на EFSA (2005 г.) 45, стр. 1—61, Заключение относно сравнителния преглед за определяне на пестицидния риск на активното вещество римсулфурон (дата на приключване: 10 август 2005 г.).""Научно съобщение на EFSA (2005 г.) 28, стр. 1—77, Заключение относно сравнителния преглед за определяне на пестицидния риск на активното вещество тритиконазол (дата на приключване: 14 март 2005 г.).""Научно съобщение на EFSA (2005 г.) 28, стр. 1—77, Заключение относно сравнителния преглед за определяне на пестицидния риск на активното вещество толклофос-метил (дата на приключване: 14 март 2005 г.)."[5] "Становище на научната група за здравето на растенията, продуктите за растителна защита и техните остатъчни вещества вследствие на искане на EFSA за оценката на пиримикарб", EFSA Journal, № 240, 2005 г., стр. 1—21.[6] ОВ L 366, 15.12.1992 г., стр. 10. Регламент, последно изменен с Регламент (ЕО) № 2266/2000 (ОВ L 259, 13.10.2000 г., стр. 27).--------------------------------------------------20060412ПРИЛОЖЕНИЕСледното вписване трябва да се добави в края на таблицата, която фигурира в приложение I към Директива 91/414/ЕИО:"№ | Общоизвестно наименование, идентификационни номера | Наименование според IUPAC | Чистота [1] | Влизане в сила | Изтичане на периода на включване | Специфични разпоредби |125 | Клодинафоп номер по CAS 114420-56-3 номер по CIPAC 683 | (R)-2-(4-(5-хлоро-3-флоро-2 пиридилокси)-фенокси)-пропионова киселина | ≥ 950 g/kg (количество клодинафоп-пропаргил) | 1 февруари 2007 г. | 31 януари 2017 г. | ЧАСТ АМогат да бъдат разрешени само приложения като хербицид.ЧАСТ БЗа да бъдат спазени единните принципи, предвидени в приложение VI, ще се взимат предвид изводите от доклада за анализ на клодинафоп, и по-специално неговите приложения I и II, в окончателната версия, изготвена от Постоянния комитет по хранителната верига и здравето на животните на 27 януари 2006 г. |126 | Пиримикарб номер по CAS 23103-98-2 номер по CIPAC 231 | 2- диметиламино -5,6-диметилпиримидин-4-ил диметилкарбамат | ≥ 950 g/kg | 1 февруари 2007 г. | 31 януари 2017 г. | ЧАСТ АМогат да бъдат разрешени само приложения като инсектицид.ЧАСТ БЗа да бъдат спазени единните принципи, предвидени в приложение VI, ще се взимат предвид изводите от доклада за анализ на пиримикарб, и по-специално неговите приложения I и II, в окончателната версия, изготвена от Постоянния комитет по хранителната верига и здравето на животните на 27 януари 2007 г.Държавите-членки са длъжни да обръщат особено внимание на безопасността на операторите и да следят дали във всички инструкции за употреба се изисква използването на съответни съоръжения за лична защита.Държавите-членки са длъжни да обръщат особено внимание на защитата на водните организми и да следят дали условията за разрешение включват, при необходимост, мерки за намаляване на риска, като определянето на буферни зони.Съответните държави-членки поръчват допълнителни проучвания, за да бъде потвърдена оценката на дългосрочния риск, свързан по-конкретно с метаболит R35140 и по отношение на евентуалното замърсяване на подпочвените води. Те следят също така дали авторите на нотификаци, по молба на които пиримикарб е включен в настоящото приложение, предоставят тези анализи на Комисията в срок от две години, считано от влизането в сила на настоящата директива. |127 | Римсулфорон номер по CAS 122931-48-0 (римсулфурон) номер по CIPAC 716 | 1-(4-6 диметоксипиримидин -2-ил)-3-(3- етилсулфонил -2-пиридилсулфонил) карбамид | ≥ 960 g/kg (количества римсулфорон) | 1 февруари 2007 г. | 31 януари 2017 г. | ЧАСТ АМогат да бъдат разрешени само приложения като хербицид.ЧАСТ БЗа да бъдат спазени единните принципи, предвидени в приложение VI, се взимат предвид изводите от доклада за анализ на римсулфурон, и по-специално неговите приложения I и II, в окончателната версия, изготвена от Постоянния комитет по хранителната верига и здравето на животните на 27 януари 2006 г.Държавите-членки са длъжни да обръщат особено внимание на защитата на растенията, които не са визирани, и на подпочвените води, които са особено уязвими. Условията за разрешения трябва да включват, при необходимост, мерки за ограничаване на риска. |128 | Толклофос-метил номер по CAS 7018-04-9 номер по CIPAC 479 | O-2,6- дихлоро-p-толил О,О-диметилфосфоротиоат O-2,6-дихлоро-4-метилфенил О,О-диметилфосфоротиоат | ≥ 960 g/kg | 1 февруари 2007 г. | 31 януари 2017 г. | ЧАСТ АМогат да бъдат разрешени само приложения като фунгицид.ЧАСТ БПри оценка на молбите за разрешение на продукти за растителна защита, които съдържат толклофос-метил, за друго приложение освен третиране на предварителното засаждане на грудки (семена) и третиране на почвите за засаждане на марули в парници, държавите-членки обръщат особено внимание на критериите, посочени в член 4, параграф 1, буква б) и следят да получат всички данни и цялата необходима информация, преди да предоставят такова разрешение.За да бъдат спазени единните принципи, предвидени в приложение VI, се взимат предвид изводите от доклада за анализ на толклофос-метил, и по-специално неговите приложения I и II, в окончателната версия, изготвена от Постоянния комитет по хранителната верига и здравето на животните на 27 януари 2006 г. |129 | Тритиконазол, номер по CAS 131983-72-7 номер по CIPAC 652 | (±)-(E)-5-(4-хлоробензилиден)-2,2-диметил-1-(1H-1,2,4-триазол-1-илметил)циклопентанол | ≥ 950 g/kg | 1 февруари 2007 г. | 31 януари 2017 г. | ЧАСТ АМогат да бъдат разрешени само приложения като фунгицид.ЧАСТ БПри оценка на молбите за разрешение на продукти за растителна защита, които съдържат тритиконазол, за друго приложение освен третиране на семена, държавите-членки обръщат особено внимание на критериите, посочени в член 4, параграф 1, буква б) и следят да получат всички данни и цялата необходима информация, преди да предоставят такова разрешение.За да бъдат спазени единните принципи, предвидени в приложение VI, се взимат предвид изводите от доклада за анализ на тритиконазол, и по-специално неговите приложения I и II, в окончателната версия, изготвена от Постоянния комитет по хранителната верига и здравето на животните на 27 януари 2006 г. За целите на това общо изследване държавите-членки са длъжни:да обръщат специално внимание на сигурността на операторите. Условията за разрешения трябва да включват, ако се налага, и мерки за защита,да обръщат специално внимание на риска от замърсяване на подпочвените води в уязвимите зони особено от активното вещество, което е високоустойчиво и от неговия метаболит RPA 406341,да обръщат особено внимание на защитата на зърноядните птици (дългосрочен риск).Условията за разрешение трябва да съдържат, при необходимост, мерки за намаляване на риска.Съответните държави-членки поръчват допълнителни проучвания, за да бъде потвърдена оценката на риска за зърноядните птици. Те следят също така дали авторите на нотификации, по молба на които тритиконазол е включен в настоящото приложение, предоставят тези анализи на Комисията в срок от две години, считано от влизането в сила на настоящата директива. |[1] Допълнителни подробности относно идентичността и спецификацията на активните вещества са представени в съответните доклади за анализ."--------------------------------------------------


title: Директива на Съвета от 7 ноември 1974 година за изменение на член 5, параграф 2 от Директива 69/335/ЕИО относно косвените данъци върху набирането на капитал

text:
Важна правна забележка

|

31974L0553

Официален вестник n° L 303 , 13/11/1974 стр. 0009 - 0009 специално гръцко издание: глава 09 том 1 стр. 0042  специално испанско издание: глава 09 том 1 стр. 0046  специално португалско издание глава 09 том 1 стр. 0046  специално чешко издание глава 09 том 01 стр. 22  - 22 специално испанско издание глава 09 том 01 стр. 22  - 22 специално унгарско издание глава 09 том 01 стр. 22  - 22 специално литвийско издание глава 09 том 01 стр. 22  - 22 LV.ES глава 09 том 01 стр. 22  - 22 MT.ES глава 09 том 01 стр. 22  - 22 PL.ES глава 09 том 01 стр. 22  - 22 SK.ES глава 09 том 01 стр. 22  - 22 специално словенско издание глава 09 том 01 стр. 22  - 22

		19741107Директива на Съветаот 7 ноември 1974 годиназа изменение на член 5, параграф 2 от Директива 69/335/ЕИО относно косвените данъци върху набирането на капитал(74/553/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално членове 99 и 100 от него,като взе предвид предложението на Комисията,като взе предвид становището на Европейския парламент [1],като взе предвид становището на Икономическия и социален комитет [2],като има предвид, че член 5, параграф 2 от Директива 69/335/ЕИО на Съвета от 17 юли 1969 г. относно косвените данъци върху набирането на капитал [3] предвижда, че в случаите, посочени в параграф 1, букви а), б) и в) от същата директива, стойността, върху която се дължи данъкът върху капитала, не е по-малка от действителната стойност на дружествените дялове, разпределени или притежавани от всеки съдружник, или номиналната сума на тези дялове, ако последната надвишава тяхната действителна стойност;като има предвид, че приемането в някои от горепосочените случаи на действителната стойност на дяловете като минимална основа за облагане противоречи на принципите, на които се основава хармонизираният данък върху капитала и които имат за цел да въведат система, посредством която данъкът върху капитала следва да се налага само за транзакциите, представляващи законно увеличение на капитала и доколкото такива транзакции допринасят за укрепването на икономическия потенциал на дружеството,ПРИЕ НАСТОЯЩАТА ДИРЕКТИВА:Член 1Член 5, параграф 2 от Директива 69/335/ЕИО се заменя със следното:"2. В случаите, посочени в параграф 1, букви а) и б), държавите-членки могат да определят действителната стойност на дружествените дялове, разпределени или притежавани от всеки съдружник, за основа на сумата, върху която да начисляват данък върху капитала. Това не се прилага в случаите, когато вноските са направени само в брой. Сумата, върху която се начислява данъкът, при никакви обстоятелства не е по-малка от номиналната стойност на дружествените дялове, разпределени или притежавани от всеки съдружник."Член 2Адресати на настоящата директива са държавите-членки.Съставено в Брюксел на 7 ноември 1974 година.За СъветаПредседателA. Jarrot[1] ОВ C 76, 3.7.1974 г., стр. 9.[2] ОВ C 109, 19.9.1974 г., стр. 35.[3] ОВ L 249, 3.10.1969 г., стр. 25.--------------------------------------------------


title: Директива 96/53/ЕО на Съвета от 25 юли 1996 година относно максимално допустимите размери в националния и международен трафик на някои пътни превозни средства, които се движат на територията на Общността, както и максимално допустимите маси в международния трафик

text:
Важна правна забележка

|

31996L0053

Официален вестник n° L 235 , 17/09/1996 стр. 0059 - 0075 специално чешко издание глава 07 том 002 стр. 478  - 494 специално испанско издание глава 07 том 002 стр. 478  - 494 специално унгарско издание глава 07 том 002 стр. 478  - 494 специално литвийско издание глава 07 том 002 стр. 478  - 494 LV.ES глава 07 том 002 стр. 478  - 494 MT.ES глава 07 том 002 стр. 478  - 494 PL.ES глава 07 том 002 стр. 478  - 494 SK.ES глава 07 том 002 стр. 478  - 494 специално словенско издание глава 07 том 002 стр. 478  - 494

		19960725Директива 96/53/ЕО на съветаот 25 юли 1996 годинаотносно максимално допустимите размери в националния и международен трафик на някои пътни превозни средства, които се движат на територията на Общността, както и максимално допустимите маси в международния трафикСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 75 от него,като взе предвид предложението на Комисията [1],като взе предвид становището на Икономическия и социален комитет [2],в съответствие с процедурата, предвидена в член 189в от Договора [3],(1) като има предвид, че Директива 85/3/ЕИО на Съвета от 19 декември 1984 г. относно масите и размерите и някои други технически характеристики на някои пътни превозни средства [4] установи, в рамките на Общата транспортна политика, общи стандарти, позволяващи по-добро използване на пътните превозни средства при превоза между държавите-членки;(2) като има предвид, че Директива 85/3/ЕИО е била съществено и многократно изменяна и като има предвид всяко по-нататъшно нейно изменяне,с оглед яснота и рационалност, нейният текст би следвало да бъде консолидиран в един-единствен текст заедно с Директива 86/364/ЕИО на Съвета от 24 юли 1986 г. по отношение доказателството за съгласуваност на превозните средства с Директива 85/3/ЕИО [5];(3) като има предвид, че различията между стандартите относно масите и размерите на търговските превозни средства, които са в сила в държавите-членки, биха могли да имат неблагоприятен ефект върху условията за конкуренция и представляват пречка пред превозите между държавите-членки;(4) като има предвид, че според принципа на субсидиарността следва да се предприемат действия на общностно равнище с цел да се отстрани тази пречка;(5) като има предвид, че гореспоменатите стандарти отразяват баланса между рационалното и икономично използване на търговски пътни превозни средства и изискванията, свързани с поддръжката на инфраструктурата, безопасността на движението и защитата на околната и жизнената среда;(6) като има предвид, че общите стандарти относно размерите на превозните средства, предназначени за превоз на товари, следва да останат устойчиви за дълъг период;(7) като има предвид, че допълнителните технически изисквания, свързани с масите и размерите на превозните средства, могат да се прилагат към търговски превозни средства, регистрирани или пуснати в движение в държава-членка, и че тези изисквания не трябва да представляват пречка за движението на търговски превозни средства между държавите-членки;(8) като има предвид, че определението "дебелостенни хладилни превозни средства" в член 2 от Директива 85/3/ЕИО, изменена с Директива 89/388/ЕИО [6], би следвало да бъде разширено, за да позволи на държавите-членки да разрешават на хладилните превозни средства, които вече не отговарят на изолационните изисквания, определени в този член, да се движат на тяхната територия;(9) като има предвид, че, с цел да се осигури еднообразно прилагане на тази директива, трябва да се изясни понятието за "неделими товари", доколкото тя се отнася до разрешителни за превозни средства или комбинации от превозни средства, превозващи такива товари;(10) като има предвид, че мярката "тон" е универсално използвана и възприета като единица мярка за масата на превозното средство и че, поради това, тя се прилага в тази директива, като едновременно с това се признава, че официалната мярка за тегло е нютон;(11) като има предвид, че в резултат на функционирането на вътрешния пазар на Общността полето на приложение на тази директива би следвало да се разшири и да обхване и националния транспорт, тъй като нейните разпоредби са относно характеристики, които засягат значително условията за конкуренция в областта на транспорта и по-специално параметрите, свързани с максимално допустимата дължина и широчина на превозните средства и комбинациите от превозни средства, предназначени за превоз на товари;(12) като има предвид, че за останалите характеристики на превозните средства, държавите-членки имат право да прилагат на своя територия параметри, различни от тези, установени с настоящата директива, само за превозните средства, които се използват в националния трафик;(13) като има предвид, че товарните автомобили с ремаркета, използващи регулируеми прикачни устройства, достигат на практика максимална дължина от 18,75 м в крайно положение; като има предвид, че същата максимална дължина би следвало да бъде разрешена за автовлакове, използващи фиксирани прикачни устройства;(14) като има предвид, че максимално допустимата ширина от 2,50 м за превозни средства, предназначени за превоз на товари, може да остави недостатъчно свободно място във вътрешността на превозното средство за ефективно натоварване на палети, което, от своя страна, наложи в законодателствата на държавите-членки относно вътрешните превози да се прилагат различни видове толеранси над това равнище; като има предвид, че следователно е необходимо да се пристъпи към общо адаптиране на настоящото положение с оглед постигане на ясни технически изисквания, като се държи сметка за изискванията, свързани с безопасността по пътищата, които изисквания зависят от тези характеристики;(15) като има предвид, че ако максималната ширина на превозните средства, предназначени за превоз на товари, се увеличи на 2,55 м, този стандарт би следвало да бъде приложен също за автобусите; като има предвид, че по отношение на автобусите е необходимо все пак да се предвиди преходен период, за да се позволи на производителите да адаптират производствените си мощности;(16) като има предвид, че за предотвратяване на значителното увреждане на пътищата и за осигуряване на маневреността, при регистрирането и използването на превозни средства би следвало да се даде предимство на пневматични или подобен вид окачвания пред механични окачвания; като има предвид,че известни максимални осови натоварвания не трябва да бъдат надвишавани и превозното средство трябва да е в състояние да завие на 360o в рамките на известни гранични стойности на пътя, по който се движат;(17) като има предвид, че на държавите-членки би следвало да се разреши при вътрешнонационалните превози да позволяват на превозни средства или на комбинации от превозни средства с размери, отклоняващи се от тези, предвидени в настоящата директива, да се движат на тяхна територия, ако транспортните операции, извършвани от такива превозни средства, са определени от тази директива като незасягащи съществено международната конкуренция в транспортния сектор, т.е. операции, извършвани от специализирани превозни средства и операции, извършвани съгласно модулна концепция;(18) като има предвид, че в случай на операции на модулен принцип би следвало да се предвиди преходен период, за да се позволи на държавата-членка да адаптира своята пътна инфраструктура;(19) като има предвид, че на превозни средства или комбинации от превозни средства, произведени с прилагането на нови технологии или нови концепции, съгласно стандарти, които се отклоняват от тези, установени в настоящата директива, би следвало да се позволи да извършват локални транспортни операции за пробен период, за да има възможност да се извлече полза от техническия прогрес;(20) като има предвид, че превозни средства, които са били пуснати в движение преди датата на прилагане на тази директива и които не отговарят на размерите, установени в нея, поради това, че те са се съобразявали с предишни национални разпоредби или методи за измерване, би следвало да бъдат допускани да извършват вътрешнонационални превози на територията на държавата-членка, където са регистрирани или пуснати в движение, за определен преходен период;(21) като има предвид, че е направен прогрес при приемането на директивите, отнасящи се до типовото одобрение на комбинации от превозни средства с пет или шест оси; като има предвид, че изискванията за съответствие на характеристики, различни от онези, свързани с масите и размерите, така както те са установени в приложение II към Директива 85/3/ЕИО, би следвало да бъдат заличени;(22) като има предвид, че подобно изменение се налага също и от необходимостта да се избегне стълкновение с разпоредбите на международните конвенции за пътния трафик и движение;(23) като има предвид, че за да се улесни контролът върху съблюдаването на настоящата директива, е необходимо в превозните средства да се носи доказателство за това съответствие;(24) като има предвид, че настоящата директива не засяга задълженията на държавите-членки относно крайните срокове за съгласуване с националното законодателство и за прилагането на директивите, които тази директива заменя,ПРИЕ НАСТОЯЩАТА ДИРЕКТИВА:Член 11. Настоящата директива се прилага спрямо:а) размерите на моторните превозни средства от категории М2, МЗ, N2 и N3, както и на техните ремаркета от категории 03 и 04, чието определение е дадено в приложение II към Директива 70/156/ЕИО на Съвета от 6 февруари 1970 г. относно сближаването на законодателствата на държавите-членки по отношение на типовото одобрение на моторни превозни средства и техните ремаркета [7];б) масите и някои други характеристики на превозните средства, чието определение е дадено в буква а) и които са посочени в приложение I, параграф 2 към настоящата директива.2. Всички стойности на масите, посочени в приложение I, представляват норми, които се прилагат спрямо натоварено превозно средство в движение, а не спрямо производствените стандарти на превозното средство; последните ще бъдат определени в последваща директива.Член 2За целите на настоящата директива:- "моторно превозно средство" — всяко превозно средство със собствен двигател, което се придвижва по шосе на собствен ход,- "ремарке" — всяко превозно средство, което е предназначено да бъде скачвано с моторно превозно средство, с изключение на полуремаркета, и което въз основа на своята конструкция и оборудване се използва за превоз на товари,- "полуремарке" — всяко превозно средство, което е предназначено да бъде скачвано с моторно превозно средство по такъв начин, че част от него лежи върху моторното превозно средство и голяма част от неговото собствено тегло и от теглото на товара се поема от моторното превозно средство, и което въз основа на своята конструкция и оборудване се използва за превоз на товари,- "комбинация от превозни средства" означава:- автовлак — моторно превозно средство и закачено към него ремарке, или- съчленено превозно средство — моторно превозно средство с прикачено към него полуремарке,- "хладилно превозно средство" — всяко превозно средство, чиято фиксирана или сменяема надстройка е специално оборудвана за превоз на товари при контролирана температура и с дебелина на всяка странична стена, включително изолацията, най-малко 45 мм,- "автобус" — превозно средство с повече от 9 седящи места, включително мястото на водача, чиято конструкция и оборудване са предназначени за превоз на пътници и техния багаж. То може да е на един или два етажа и към него може да се прикачи ремарке за багаж,- "съчленен автобус" — такъв автобус, който се състои от две твърди звена, свързани помежду си с гъвкаво звено. При този тип превозни средства между пътническите отделения във всяко едно от твърдите звена има достъп. Свързващото гъвкаво звено трябва да позволява свободно движение на пътниците между отделенията на двете твърди звена. Скачване и разкачване на двете звена е възможно само в сервизни работилници,- "максимално допустими размери" — максималните размери на използваното превозно средство, както са посочени в приложение I към настоящата директива,- "максимално допустима маса" — максималната маса на натовареното превозно средство, използвано за международен транспорт,- "максимално допустимо натоварване на ос" — максималното натоварване на ос или група оси от натовареното превозно средство, използвано за международен транспорт,- "неделим товар" — товар, който не може да се дели на две и повече части с оглед да бъде превозен по шосе, тъй като това деление би довело до излишни разходи или би породило риск от нанасяне на вреди, и който, поради своите размери или маса, не може да бъде превозван от моторно превозно средство, ремарке, автовлак или съчленено превозно средство, което да отговаря изцяло на изискванията на настоящата директива,- "тон" — теглото, упражнявано от маса един тон, отговаряща на 9,8 килонютона (kN),Всички максимално допустими размери, посочени в приложение I, се измерват в съответствие с изискванията на приложение I към Директива 70/156/ЕИО, без да се допускат допълнителни толеранси.Член 31. Държавите-членки не могат да не допускат или да забраняват използването на техните територии:- на превозни средства, извършващи международен транспорт, които са регистрирани или пуснати в движение в която и да било друга държава-членка, поради причини, свързани с масите и размерите им,- на товарни превозни средства, извършващи международен транспорт, които са регистрирани или пуснати в движение в която и да било друга държава-членка, поради причини, свързани с размерите им,при условие че характеристиките на тези превозни средства са в съответствие с граничните стойности, посочени в приложение I.Тази разпоредба се прилага независимо от факта, че:а) споменатите превозни средства не отговарят на изискванията на държавите-членки по отношение на някои характеристики, свързани с масите и размерите, които не са споменати в приложение I;б) компетентните органи на държавата-членка, където превозните средства са регистрирани или пуснати в движение, са разрешили използването на пределни стойност, които не са посочени в член 4, параграф 1 и които надвишават посочените в приложение 1.2. При всички случаи, разпоредбите на параграф 1, буква а) не нарушават правото на държавите-членки, като надлежно се държи сметка за правните разпоредби на Общността, да изискват от превозните средства, регистрирани или пуснати в движение на тяхна собствена територия, да отговарят на националните разпоредби, свързани с масите и размерите, които не са предмет на приложение I.3. Държавите-членки могат да изискват от превозните средства да притежават АТР сертификат или АТР сертификационна табела, както е предвидено в Споразумението от 1 септември 1970 г. за международен превоз на бързоразвалящи се хранителни продукти и за специалното оборудване, което трябва да се използва при такъв превоз.Член 41. Държавите-членки не разрешават да се извършва на тяхна територия свободно вътрешен превоз на товари от превозни средства или комбинация от превозни средства, чиито характеристики не са в съответствие с изискванията, посочен в точки 1.1., 1.2., от 1.4. до 1.8., 4.2. и 4.4. на приложение I.2. Държавите-членки имат обаче право да разрешават извършването на вътрешен превоз на товари на своя територия от превозни средства или комбинация от превозни средства, чиито характеристики не отговарят на изискванията, посочени в приложение I, точки 1.3., 2., 3, 4.1. и 4.3. на приложение I.3. Превозни средства или комбинации от превозни средства, които надвишават максималните размери, могат да бъдат допуснати за движение единствено на базата на специални разрешителни, които се издават без дискриминация от страна на компетентните органи, или на базата на подобни недискриминационни договорености, съгласувани за всеки отделен случай с органите на тези държави, където превозните средства или комбинациите от превозни средства превозват или възнамеряват да превозват неделими товари.4. Държавите-членки имат право да допускат превозни средства или комбинации от превозни средства, използвани за превоз на товари, които извършват национални транспортни операции, незасягащи значително международната конкуренция в областта на транспорта, да се движат на тяхна територия с размери, надвишаващи посочените в приложение I, точки 1.1., 1.2., от 1.4. до 1.8., 4.2. и 4.4. на приложение I.За транспортни операции, които не засягат значително международната конкуренция в областта на транспорта, могат да се считат тези, които отговарят поне на едно от условията, посочени в букви а) и б):а) транспортните операции, които се извършват на територията на държава-членка от специализирани превозни средства или специализирани комбинации от превозни средства, в условия, при които обикновено те не се извършват от превозни средства на други държави-членки, напр. операции, свързани с дърводобивната промишленост и експлоатацията на горите;б) държавата-членка, която разрешава извършването на транспортни операции на своя територия от превозни средства или комбинации от превози и средства, надвишаващи размерите, посочени в приложение I, разрешава също така на моторни превозни средства, ремаркета и полуремаркета, които отговарят на изискванията за допустими размери, посочени в приложение I, да бъдат използвани в комбинации, достигащи поне допустимата дължина в натоварено състояние, разрешена в тази държава-членка, така че всеки транспортен оператор да може ползва еднакви условия за конкуренция (модулна концепция).Съответните държави-членки, които трябва да адаптират своята пътна инфраструктура с оглед изпълнение на условието, посочено в буква б), могат въпреки това да забранят, най-късно до 31 декември 2003 г., движението на тяхна територия при осъществяване на вътрешни транспортни операции, на транспортни средства или комбинации от превозни средства, чиито размери надвишават действащите национални стандарти, при условие че националното законодателство продължава да се прилага за всички превозвачи от Общността по недискриминационен начин.Държавите-членки уведомяват Комисията за мерките, взети във връзка с този параграф.5. Превозни средства или комбинации от превозни средства, за чието производство са използвани нови технологии или концепции и поради това не могат да удовлетворят едно или повече изисквания на тази директива, могат да бъдат допускани от държавите-членки да извършват някои транспортни операции с локален характер за определен изпитателен период от време. Държавите-членки уведомяват Комисията за това.6. Държавите-членки могат да допускат превозни средства или комбинации от превозни средства, използвани за превоз на товари и регистрирани или пуснати в движение преди влизането в сила на тази директива, да се движат на тяхна територия до 31 декември 2006 г. в случаите, когато техните размери надвишават стойностите, посочени в приложение I, точки 1.1., 1.2., от 1.4. до 1.8., 4.2. и 4.4., поради различия в националните разпоредби или методите за измерване.Член 5Без да се засягат разпоредбите на член 4, параграф 6:а) по отношение на изискванията на член 3, съчленените превозни средства, които са пуснати в движение преди 1 януари 1991 г. и които не отговарят на изискванията, съдържащи се в точки 1.6. и 4.4. от приложение I, се счита, че отговарят на тези изисквания, ако тяхната обща дължина не надвишава 15,50 метра,б) по отношение на изискванията на член 3, автовлаковете, чиито моторни превозни средства са пуснати в движение преди 31 декември 1991 г. и които не отговарят на изискванията на точки 1.7. и 1.8. от приложение I, се счита, че отговарят на тези изисквания до 31 декември 1998 г., ако общата им дължина не надвишава 18,00 метра.Член 61. За да гарантират, че превозните средства, посочени в член 1, отговарят на изискванията на настоящата директива, държавите-членки вземат съответните мерки тези превозни средства да бъдат снабдени с едно от доказателствата, посочени в букви а), б) и в) по-долу:а) комбинация от следните две табели:- "табела на производителя" на превозното средство, изработена и поставена съобразно разпоредбите на Директива 76/114/ЕИО [8],- табела, в която са указани размерите на превозното средство, съобразно разпоредбите на приложение III, изработена и поставена в съответствие с изискванията на Директива 76/114/ЕИО;б) единична табела, изработена и поставена в съответствие с изискванията на Директива 76/114/ЕИО и съдържаща данни от двете табели, посочени в буква а);в) официален документ, издаден от компетентните органи на държавата-членка, където превозното средство е регистрирано или пуснато в движение. В този документ се съдържат същите реквизити и данни, както тези на табелите, посочени в буква а). Той трябва да се съхранява на леснодостъпно за контрол и добре защитено място.2. В случай, че характеристиките на превозното средство вече не отговарят на тези, които са посочени във вече издадените доказателствени табели и документи, държавата-членка, в която е регистрирано превозното средство, предприема необходимите мерки с оглед да се внесат необходимите промени.3. Табелите и документите, посочени в параграф 1, се признават от държавите-членки в качеството им на доказателство за това, че превозното средство отговаря на изискванията на настоящата директива.4. Превозните средства, които разполагат с документ за съответствие с изискванията на настоящата директива, могат да бъдат подлагани на:- случайни проверки по отношение на общите стандарти, свързани с теглото,- контрол по отношение на общите стандарти, свързани с размерите, само в случай че съществува съмнение за това, че превозното средство не отговаря на изискванията на настоящата директива.5. Средната колона на документа, доказващ съответствие с изискванията относно теглото, съдържа, ако е необходимо, стандартите на Общността по отношение на теглото, които се прилагат спрямо въпросното превозно средство. Що се отнася до превозните средства, посочени в точка 2.2.2., буква в) от приложение I, oтметката "44 тона" се вписва в скоби под максимално допустимото тегло на комбинацията от превозни средства.6. Всяка държава-членка може да вземе решение, що се отнася до превозните средства, които са регистрирани или пуснати в движение на нейна територия, да се отбелязва максимално допустимото тегло съобразно нейното национално законодателство в лявата колона на документа, доказващ съответствие с изискванията, а технически допустимото тегло — в дясната колона на документа.Член 7Настоящата директива не изключва възможността държавите-членки да прилагат своите национални разпоредби, свързани с пътното движение, които изискват ограничаването на теглото и/или размерите на превозните средства при движението им по някои пътища или инженерни съоръжения, независимо от държавата, в която те са регистрирани.Член 8Член 3 не се прилага в Ирландия и Обединеното Кралство до 31 декември 1998 г.:а) по отношение на стандартите, посочени в точки 2.2., 2.3.1., 2.3.3., 2.4. и 3.3.2. от приложение I:- с изключение на съчленените превозни средства, посочени в точка 2.2.2., когато:i) общото им тегло в натоварено състояние не надвишава 38 тона;ii) натоварването на която и да е тройна ос с разстояния между осите съгласно точка 3.3.2. не надвишава 22,5 тона,- с изключение на превозните средства, посочени в точки 2.2.3., 2.2.4., 2.3. и 2.4., чиято обща маса в натоварено състояние не надвишава:i) 35 тона за превозните средства, посочени в точки 2.2.3. и 2.2.4.;ii) 17 тона за превозните средства, посочени в точка 2.3.1.;iii) 30 тона за превозните средства, посочени в точка 2.3.3., ако са спазени условията, посочени в тази точка и в точка 4.3.;iv) 27 тона за превозните средства, посочени в точка 2.4.;б) по отношение на стандартите, посочени в точка 3.4. от приложение I, с изключение на превозните средства, посочени в точки 2.2., 2.3. и 2.4., когато натоварването на задвижващата ос не надвишава 10,5 тона.Член 9По отношение на стандарта, посочен в точка 1.2., буква а) от приложение I, държава-членка може да отхвърли или да забрани използването на нейна територия до 31 декември 1999 г. на автобуси, чиято широчина надвишава 2,5 метра.Държавите-членки уведомяват Комисията относно мерките, които са предприети съгласно този член. Комисията уведомява другите държави-членки за това.Член 10Считано от датата, посочена в член 11, всички директиви, изброени в приложение IV, част А, се отменят, без да се засяга задължението на държавите-членки относно крайните срокове за тяхното въвеждане, посочени в приложение IV, част Б.Препратките към отменените директиви следва да се разбират като препратки към настоящата директива, като се държи сметка за таблицата за съответствие, дадена в приложение V.Член 111. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 17 септември 1997 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване.Условията и редът на позоваване се определят от държавите-членки.2. Държавите-членки съобщават на Комисията текстовете на основните разпоредби от вътрешното законодателство в областта, уредена от настоящата директива.Член 12Настоящата директива влиза в сила от деня на публикуването ѝ в Официален вестник на Европейските общности.Член 13Адресати на настоящата директива са държавите-членки.Съставено в Брюксел на 25 юли 1996 година.За СъветаПредседателH. Coveney[1] ОВ С 38, 8.2.1994 г., стр. 3, и ОВ С 247, 23.9.1995 г., стр. 1.[2] ОВ С 295, 22.10.1994 г., стр. 72.[3] Становище на Европейския парламент от 15 ноември 1994 г. (ОВ С 341, 5.12.1994 г., стр. 39); Обща позиция на Съвета от 8 декември 1995 г. (ОВ С 356, 30.12.1995 г., стр. 13) и Решение на Европейския парламент от 14 март 1996 г. (ОВ С 96, 4.4.1996 г., стр. 233).[4] ОВ L 2, 3.1.1985 г., стр. 14. Директива, последно изменена с Директива 92/7/ЕИО (ОВ L 57, 2.3.1992 г., стр. 29).[5] ОВ L 221, 7.8.1986 г., стр. 48.[6] ОВ L 142, 25.5.1989 г., стр. 3.[7] ОВ L 42, 23.2.1970 г., стр. 1. Директива, последно изменена с Акта за присъединяване от 1994 г.[8] ОВ L 24, 30.1.1976 г., стр. 1. Директива, изменена с Директива 78/507/ЕИО на Комисията (ОВ L 155, 13.6.1978 г., стр. 31).--------------------------------------------------19960725ПРИЛОЖЕНИЕ IМАКСИМАЛНО ДОПУСТИМО ТЕГЛО И РАЗМЕРИ И ДРУГИ СВЪРЗАНИ С ТЯХ ХАРАКТЕРИСТИКИ НА ПРЕВОЗНИТЕ СРЕДСТВА1. | Максимално допустими размери на превозните средства, посочени в член 1, параграф 1, буква а) | |1.1. | Максимална дължина: | |— моторно превозно средство | 12,00 м |— ремарке | 12,00 м |— съчленено превозно средство | 16,50 м |— автовлак | 18,75 м |— съчленен автобус | 18,00 м |1.2. | Максимална широчина | |а) всички превозни средства | 2,55 м |б) надстройки на изотермични превозни средства | 2,60 м |1.3. | Максимална височина (за всички превозни средства) | 4,00 м |1.4. | Стойностите, посочени в точки 1.1., 1.2., 1.3., 1.6., 1.7., 1.8. и 4.4. се отнасят и за сменяеми надстройки и стандартизирани товарни единици, като например контейнери. | |1.5 | Всяко движещо се моторно превозно средство или комбинация от превозни средства трябва да може да завие в обсега на кръгов пръстен с външен радиус 12,50 м и вътрешен радиус 5,30 м. | |1.6 | Максимално разстояние между оста на централния болт и задната част на полуремаркето. | 12,00 м |1.7. | Максимално разстояние, измерено успоредно на надлъжната ос на автовлака, между предна крайна външна точка на товарното пространство зад кабината на водача и задна крайна външна точка на ремаркето от комбинация от превозни средства, минус разстоянието между задната част на теглещото превозно средство и предната част на ремаркето. | 15,65 м |1.8. | Максимално разстояние, измерено успоредно на надлъжната ос на автовлака, между предна крайна външна точка на товарното пространство зад кабината на водача и задна крайна външна точка на ремаркето от комбинация от превозни средства. | 16,40 м |2. | Максимално допустима маса на превозното средство (в тонове) | |2.1. | Превозни средства, които са част от комбинация от превозни средства | |2.1.1 | Двуосно ремарке | 18 т |2.1.2. | Триосно ремарке | 24 т |2.2. | Комбинация от превозни средства | |2.2.1. | Автовлакове с пет или шест оси | |а) двуосно моторно превозно средство с триосно ремарке | 40 т |б) триосно моторно превозно средство с двуосно или триосно ремарке | 40 т |2.2.2. | Съчленени превозни средства с пет или шест оси | |а) двуосно моторно превозно средство с триосно полуремарке | 40 т |б) триосно моторно превозно средство с двуосно или триосно полуремарке | 40 т |в) триосно моторно превозно средство с двуосно или триосно полуремарке за превоз на 40-футов контейнер по ISO в режим на комбинирани превози. | 44 т |2.2.3. | Автовлакове с четири оси, съставени от двуосно моторно превозно средство и двуосно ремарке. | 36 т |2.2.4. | Съчленени превозни средства с четири оси, съставени от двуосно моторно превозно средство и двуосно полуремарке, при условие че разстоянието между осите на полуремаркето е: | |2.2.4.1. | от 1,3 м до 1,8 м | 36 т |2.2.4.2. | над 1,8 м | 36 т + 2 тона допустим толеранс, когато максимално допустимата маса на моторното превозно средство (18 тона) и максимално допустимото натоварване на двойната ос на полуремаркето (20 тона) са спазени и задвижващата ос е оборудвана със сдвоени гуми и пневматично окачване или окачване, което е признато за равностойно в Общността, съобразно разпоредбите на приложение II. |2.3. | Моторни превозни средства | |2.3.1. | Двуосни моторни превозни средства | 18 т |2.3.2. | Триосни моторни превозни средства | — 25 т — 26 т когато задвижващата ос е оборудвана със сдвоени гуми и пневматично окачване или окачване, което е признато за равностойно в Общността, съобразно разпоредбите на приложение II, или когато всяка задвижваща ос е оборудвана със сдвоени гуми и максималното натоварване на всяка ос не надвишава 9,5 тона. |2.3.3. | Четириосни моторни превозни средства с две управляеми оси | — 32 т когато задвижващата ос е оборудвана със сдвоени гуми и пневматично окачване или окачване, което е признато за равностойно в Общността, съобразно разпоредбите на приложение II, или когато всяка задвижваща ос е оборудвана със сдвоени гуми и максималното натоварване на всяка ос не надвишава 9,5 тона. |2.4. | Триосни съчленени автобуси | 28 т |3. | Максимално допустими натоварвания на ос на превозните средства, посочени в член 1, параграф 1, буква б) (в тонове) | |3.1. | Единични оси единична ос, незадвижваща | 10 т |3.2. | Двойни оси на ремаркета и полуремаркета Сумата от осовите натоварвания на двойна ос не трябва да надвишава долупосочените стойности при разстояние между осите (d), както следва: | |3.2.1. | по-малко от 1 м (d < 1,0) | 11 т |3.2.2. | от 1,0 м до 1,3 м (1,0 ≤ d < 1,3) | 16 т |3.2.3 | от 1,3 м до 1,8 м (1,3 ≤ d < 1,8) | 18 т |3.2.4. | 1,8 м или повече (1,8 ≤ d) | 20 т |3.3. | Тройни оси на ремаркета и полуремаркета Сумата от натоварването на трите оси не трябва да надвишава долупосочените размери при разстояния между осите (d), както следва: | |3.3.1. | 1,3 м или по-малко (d ≤ 1,3) | 21 т |3.3.2. | над 1,3 м до 1,4 м (1,3 < d ≤ 1,4) | 24 т |3.4. | Задвижваща ос | |3.4.1. | Задвижваща ос на превозните средства, посочени в раздели 2.2.1. и 2.2.2. | 11,5 т |3.4.2. | Задвижваща ос на превозните средства, посочени в точки 2.2.3., 2.2.4., 2.3. и 2.4. | 11,5 т |3.5. | Двойна ос на моторни превозни средства Сумата от осовите натоварвания на двойна ос не трябва да надвишава долупосочените размери при разстояния между осите (d), както следва: | |3.5.1. | по-малко от 1,0 м (d < 1,0) | 11,5 т |3.5.2. | от 1,0 м до 1,3 м (1,0 ≤ d < 1,3) | 16 т |3.5.3 | от 1,3 м до 1,8 м (1,3 ≤ d < 1,8) | — 18 т — 19 т когато задвижващата ос е оборудвана със сдвоени гуми и въздушно окачване или окачване, което е признато в Общността, съобразно разпоредбите на приложение II, като равностойно на въздушното или когато всяка задвижваща ос е оборудвана със сдвоени гуми и максималното натоварване на всяка ос не надвишава 9,5 тона. |4. | Характеристики, свързани с масите и размерите, които са посочени в член 1, параграф 1, буква б) | |4.1. | Всички превозни средства При всички моторни превозни средства или комбинация от превозни средства, извършващи международен транспорт, натоварването върху задвижващата ос или върху всички задвижващи оси не трябва да бъде по-малко от 25 % от общото тегло на моторното превозно средство или на комбинацията от превозни средства в натоварено състояние. | |4.2. | Автовлакове Разстоянието между задната ос на моторното превозно средство и предната ос на ремаркето не трябва да бъде по-малко от 3,00 м | |4.3. | Максимално допустими маси в зависимост от разстоянието между колелата Максимално допустимата маса в тонове на четириосно моторно превозно средство не може да надвишава повече от пет пъти разстоянието в метри между предната и задната ос на превозното средство. | |4.4. | Полуремаркета Хоризонтално измереното разстояние между оста на централния болт и която и да е точка от предната част на полуремаркето не може да надвишава 2,04 м. | |--------------------------------------------------19960725ПРИЛОЖЕНИЕ IIУСЛОВИЯ, ОТНАСЯЩИ СЕ ДО ПРИЗНАВАНЕТО НА РАВНОСТОЙНОСТТА МЕЖДУ НЯКОИ ВИДОВЕ ОКАЧВАНИЯ, РАЗЛИЧНИ ОТ ВЪЗДУШНИТЕ, И ВЪЗДУШНОТО ОКАЧВАНЕ НА ДВИГАТЕЛНАТА ОС ИЛИ НА ОСИТЕ НА МОТОРНОТО ПРЕВОЗНО СРЕДСТВО1. ОПРЕДЕЛЕНИЕ НА ПОНЯТИЕТО "ПНЕВМАТИЧНО ОКАЧВАНЕ"За въздушно окачване е признато такова окачване, при което най-малко 75 % от окачването се поема чрез пневматично устройство.2. ПРИРАВНЯВАНЕ КЪМ ПНЕВМАТИЧНО ОКАЧВАНЕЗа да бъде признато дадено окачване за равностойно на пневматичното, то трябва да отговаря на следните изисквания:2.1. когато окачената маса върху двигателна ос или върху сдвоена ос поема за кратко време свободна вертикална вибрация с ниска честота, честотата и затихването, измерени, когато окачването поема максимално допустимия товар, трябва да бъдат в границите, установени в точки от 2.2. до 2.5.;2.2. всяка ос трябва да бъде оборудвана с хидравличен амортисьор. Хидравличните амортисьори върху двойните оси трябва да бъдат разположени така, че да намаляват до минимум вибрациите на сдвоените оси;2.3. стойността на средния коефициент на затихване D трябва да е над 20 % от критичната стойност на затихване за хидравлично окачване при нормално функциониране;2.4. максималното равнище на затихване не трябва да надвишава 50 % от средния коефициент на затихване D на хидравлично окачване с отстранени или неутрализирани хидравлични амортисьори;2.5. максималната честота на окачената маса върху задвижващата ос или върху сдвоени оси при свободна кратковременна вертикална вибрация не трябва да надвишава 2,0 херца;2.6. определянето на честотата и затихването се извършва съгласно формулите, дадени в параграф 3. Процедурите за изпитване и за измерване на честотата и затихването са описани в параграф 4.3. ОПРЕДЕЛЕНИЕ НА ЧЕСТОТАТА И НА ЗАТИХВАНЕТОФормулите са изведени при предпоставката, че маса М (кг) е окачена върху задвижваща ос или сдвоена ос. Неподдаваемостта на пътната настилка налага теглото с маса М (кг) да се поеме от механизъм с твърдост К Нютон/метър (Н/м), с коефициент на затихване С Нютон на метър на секунда (Н.сек/м) при вертикално преместване на окачената маса Z. Уравнението за свободното трептене на окачената маса е, както следва:MdZdt+ Cdt+ kZ = 0Честотата на вибрациите на окачената маса F (rad/sec) е, както следва:F =KM – C4MЗатихването се счита за критично при изпълнение на условието С = Со,където:C= 2Коефициентът на затихване е във функция от критичното затихванеCCo.При свободното, кратковременно вертикално трептене на окачената маса, вертикалното движение на масата се извършва под формата на сплесната синусоидална крива (фиг. 2). Честотата може да бъде измерена, като се измерва времето до момента, в който цикличността на трептенето би могла да се забележи. Затихването може да бъде измерено, като се измерват пиковите стойности на последователните трептения, които се извършват в една и съща посока. Ако приемем, че амплитудите на пиковете от първия и втория цикъл на трептения са A1 и А2 то коефициентът на затихване D се определя по следната формула:D = CC= 1· InAAкъдето "In" е натуралният логаритъм на коефициента на амплитудата.4. ПРОЦЕДУРА ЗА ИЗПИТВАНЕЗа да се установи експериментално коефициентът на затихване D, коефициентът на затихване след отстраняване на хидравличните амортисьори и честотата на окачването F, натовареното превозно средство трябва:а) да слезе с ниска скорост (5 км/ч ± 1 км/ч) от праг с височина 80 мм, чийто профил е показан на фигура 1. Кратковременното трептене, което трябва да бъде анализирано по отношение на честотата и затихването, се появява, след като гумите на задвижващата ос напуснат прага;илиб) да бъде притиснато от шасито по такъв начин, че натоварването върху задвижващата ос да достигне един път и половина неговата максимална стойност в покой. Веднага щом бъде освободено превозното средство, трябва да се анализира получилото се трептене;илив) да бъде повдигнато от шасито така, че окачената маса да се вдигне на 80 мм от задвижващата ос. Веднага след освобождаването на превозното средство, трябва да се анализира получилото се трептене;илиг) да бъде подложено на други процедури, при които тяхната равностойност по отношение на гореспоменатите бъде доказана от производителя и одобрена от техническата служба при компетентния орган.Превозното средство трябва да бъде оборудвано с осцилограф за отчитане на вертикалните трептения, монтиран между задвижващата ос и шасито, непосредствено над задвижващата ос. Разчитането на графиката позволява, от една страна, да се измери времето между пиковите стойности на първата и втората компресия, като по този начин се получава честотата F и, от друга страна, да се измери коефициентът на амплитудата с цел да се получи затихването. За двойните задвижващи оси осцилографите би трябвало да се монтират между всяка задвижваща ос и шасито, непосредствено над него.+++++ TIFF +++++Фигура 1Праг за тестове за окачване10 до 20 мм (радиус)Посока на пътуване80 мм2 500 мм800 мм+++++ TIFF +++++Фигура 2Приглушена синусоида при кратковременно свободно трептене--------------------------------------------------19960725ПРИЛОЖЕНИЕ IIIТАБЕЛА ЗА РАЗМЕРИТЕ СЪГЛАСНО ЧЛЕН 6, ПАРАГРАФ 1, БУКВА А)I. Табелата за размерите, доколкото е възможно монтирана до табелата, посочена в Директива 76/114/ЕИО, трябва да съдържа следните данни:1. наименование на производителя [1];2. регистрационен номер на превозното средство [1];3. дължина (L) на моторното превозно средство, на ремаркето или на полуремаркето;4. широчина (W) на моторното превозно средство, на ремаркето или на полуремаркето;5. данни относно измерването на дължината на съчленените превозни средства:- разстоянието (a) между предната част на моторното превозно средство и центъра на неговото устройство за скачване (теглич или седло); при седла с няколко точки за скачване трябва да се укажат минималните и максимални стойности (amin и аmax),- разстоянието (b) между центъра на устройството за скачване на ремаркето (пръстен) или на полуремаркето (централен болт) и задната част на ремаркето или полуремаркето; при наличие на повече от една точка за скачване, трябва да се укажат минималните и максимални стойности (bmin и bmax).Дължината на комбинацията от превозни средства е онази дължина, която е измерена, когато моторното превозно средство и ремаркето или полуремаркето са поставени в права линия.II. Стойностите, които фигурират в документа за съответствие с изискванията, трябва да отговарят точно на измерените върху превозното средство стойности.[1] Тези бележки не се повтарят, когато превозното средство има обща табела, посочваща данните относно масата и данните относно размерите.--------------------------------------------------19960725ПРИЛОЖЕНИЕ IVЧАСТ АОТМЕНЕНИ ДИРЕКТИВИ(посочени в член 10)- Директива 83/3/ЕИО относно масите, размерите и някои други технически характеристики на някои пътни превозни средства и нейните последващи изменения:- Директива 86/360/ЕИО,- Директива 88/218/ЕИО,- Директива 89/338/ЕИО,- Директива 89/460/ЕИО,- Директива 89/461/ЕИО,- Директива 91/60/ЕИО,- Директива 92/7/ЕИО,- Директива 86/364/ЕИО относно доказването на съответствието на превозни средства с Директива 85/3/ЕИО за масите, размерите и някои други технически характеристики на някои пътни превозни средства.ЧАСТ БДиректива | Краен срок за транспониране |85/3/ЕИО (ОВ L 2, 3.1.1985 г., стр. 14) | 1 юли 1986 г. |1 януари 1990 г. |86/360/ЕИО (ОВ L 217, 5.8.1986 г., стр. 19) | 1 януари 1992 г. |86/364/ ЕИО (ОВ L 221, 7.8.1986 г., стр. 48) | 29 юли 1987 г. |88/218/ЕИО (ОВ L 98, 15.4.1988 г., стр. 48) | 1 януари 1989 г. |89/338/ЕИО (ОВ L 142, 25.5.1989 г., стр. 3) | 1 юли 1991 г. |89/460/ЕИО (ОВ L 226, 3.8.1989 г., стр. 5) | 1 януари 1993 г. |89/461/ЕИО (ОВ L 226, 3.8.1989 г., стр. 7) | 1 януари 1991 г. |91/60/ЕИО (ОВ L 37, 9.2.1991 г., стр. 37) | 30 септември 1991 г. |92/7/ЕИО (ОВ L 57, 2.3.1992 г., стр. 29) | 31 декември 1992 г. |--------------------------------------------------19960725ПРИЛОЖЕНИЕ VТАБЛИЦА НА СЪОТВЕТСТВИЯТАНастояща директива | 85/3/ЕИО | 86/360/ЕИО | 86/364/ЕИО | 88/218/ЕИО | 89/338/ЕИО | 89/460/ЕИО | 89/461/ЕИО | 91/60/ЕИО | 92/7/ЕИО |Член 1, параграф 1 | Член 1, параграф 1 | | | | | | | | |Член 1, параграф 1, буква а) | — | | | | | | | | |Член 1, параграф 1, буква б) | Член 1, параграф 1, буква б) | | | | | | | | |Член 1, параграф 2 | Член 1, параграф 2 | | | | | | | | |Член 2, тирета 1—4 и тирета 6—10 | | | | | Член 1, параграф 2 | | | | |Член 2, тире 5, 11 и 12 | — | | | | | | | | |Член 2, последен параграф | — | | | | | | | | |Член 3, параграф 1 | — | | | | | | | | |Член 3, параграф 1, букви а) и б) | Член 3, параграф 1, букви а) и б | | | | | | | | |Член 3, параграф 2 | Член 3, параграф 2 | | | | | | | | |Член 3, параграф 3 | — | | | | | | | | |Член 4 | — | | | | | | | | |Член 5, буква а) | | | | | | | Член 1, параграф 1 | | |Член 5, буква б) | | | | | | | | Член 1, параграф 1 | |Член 6, параграфи 1—4 | | | Член 1, параграфи 1—4 | | | | | | |Член 6, параграфи 5—6 | | | Член 2, параграфи 1—2 | | | | | | |Член 7 | Член 6 | | | | | | | | |Член 8 | | | | | | Член 1 | | | |Членове 9—12 | — | | | | | | | | |Член 13 | Член 9 | | | | | | | | |Приложение I | Приложение I | | | | | | | | |Точка 1 | Точка 1 | | | | | | | | |Точка 1.1, тирета 1—3 и тире 5 | | | | | | | | Член 1, параграф 2 | |Точка 1.1, 4 тире | — | | | | | | | | |Точка 1.2, буква а) | — | | | | | | | | |Точка 1.2, буква б) | — | | | | | | | | |Точки 1.3—1.5 | Точки 1.3-1.5 | | | | | | | | |Точка 1.6 | | | | | | | Член 1, параграф 3 | | |Точка 1.7 | | | | | | | | Член 1, параграф 3 | |Точка 1.8 | — | | | | | | | | |Точки 2 до 2. 2.1, буква 6) | Точки 2 до 2. 2.1, буква 6) | | | | | | | | |Точка 2.2.2, букви а)—в) | Точка 2.2.2, букви а)—в) | | | | | | | | |Точка 2.2.3, точка 2.2.4.1 | | | | | Член 1, параграф 5, буква б) | | | | |Точка 2.2.4.2 | | | | | | | | | Член 1, параграф 1, буква а) |Точки 2.3—2.3.1 | | | | | Член 1, параграф 5, в) | | | | |Точки 2.3.2—2.3.3 | | | | | | | | | Член 1, параграф 1, букви б)—в) |Точка 2.4 | | | | | Член 1, параграф 5, буква в) | | | | |Точки 3—3.3.2 | Точки 3—3.3.2 | | | | | | | | |Точки 3.4—3.4.1 | | Член 1, параграф 3 | | | | | | | |Точки 3.4.2—3.5.2 | | | | | Член 1, параграф 5, буква г) | | | | |Точка 3.5.3 | | | | | | | | | Член 1, параграф 1, буква г) |Точки 4-4.2 | Точки 4—4.2 | | | | | | | | |Точки 4.3 | | | | | Член 1, параграф 5, буква д) | | | | |Точка 4.4 | | | | | | | Член 1, параграф 4 | | |Приложение II | | | | | | | | | Приложение III |Приложение III | | | Приложение | | | | | | |--------------------------------------------------